Le Cinquième Élément

Le Cinquième Élément é un filme francés en lingua inglesa dirixido e escrito por Luc Besson que se estreou en 1997. Está protagonizado por Bruce Willis, Gary Oldman e Milla Jovovich. A historia está ambientada no século XXIII, momento no cal a supervivencia da Terra está en perigo, e Korben Dallas (Willis), un antigo soldado das forzas especiais, ten que coidar dunha rapaza chamada Leeloo (Jovovich) despois de que caese no seu taxi. Dallas axúdalle a Leeloo a facerse coas catro pedras místicas para defender a Terra dun ataque inminente.

Besson comezou a escribir a historia cando tiña 16 anos, e cando tiña 38, estreouse o filme no cinema. Besson quería rodar en Francia pero non puido atopar as localizacións precisas para facelo. No seu canto, a rodaxe tivo lugar en Londres e Mauritania. Os debuxantes de banda deseñada Jean Giraud e Jean-Claude Mézières, cuxos libros proporcionaron inspiración en partes do filme, foron contratados para o deseño de produción. O vestiario é obra de Jean Paul Gaultier.

Le Cinquième Élément recibiu maioritariamente críticas positivas, malia que tendeu a polarizar opinións. Foi considerado ó mesmo tempo a mellor e a peor super-produción de verán de tódolos tempos. O filme foi un éxito en recadación, conseguindo máis de $263 millóns sobre un orzamento de $90 millóns. No seu momento, foi o filme europeo máis caro xamais feito, e ficou como o filme francés con maior recadación ata a estrea de Intocable no 2011.

 Sinopse 
En 1914, un arqueólogo e o seu socio atópanse no deserto de Exipto estudando uns gravados nas paredes dun templo antigo. Están preto de facer un gran descubrimento xa que os gravados din que cada 5000 anos chega á Terra un ser coñecido como "O Maligno". Un crego está a piques de detelos cando os Mondoshawah (unha raza alieníxena que busca axudar ós seres humanos mediante 4 pedras) aparecen para levar as pedras a un lugar máis seguro, debido a que non confían moito na raza humana, polo cal deciden darllas á diva Plavalaguna (cantante de ópera do Paraíso Fhloston). Esta raza alieníxena dille ó crego que transmita a súa información ás vindeiras xeracións, ata a súa volta dentro de 300 anos. Logo dese tempo, O Maligno volve ameazar a Terra coa axuda dun empresario tolo chamado Zorg.

 Personaxes 

 Bruce Willis como Korben Dallas
 Gary Oldman como Jean-Baptiste Emanuel Zorg
 Milla Jovovich como Leeloo (Leeloominaï Lekatariba Lamina-Tchaï Ekbat De Sebat)
 Ian Holm como Vito Cornelius
 Chris Tucker como Ruby Rhod
 Charlie Creed-Miles como David
 Brion James como Xeneral Munro
 Tricky como Right Arm
 Tom Lister, Jr. como Presidente Lindberg
 Christopher Fairbank como Profesor Mactilburgh
 Lee Evans as Fog
 John Bluthal como Profesor Massimo Pacoli
 Luke Perry como Billy Masterson
 John Bennett como Sacerdote
 Kim Chan como Mr. Kim
 John Neville como Xeneral Staedert
 Al Matthews como Xeneral Tudor
 Maïwenn Le Besco como Diva Plavalaguna

 Galardóns e nomeamentos 
 1997: Nomeado ó Oscar: Mellores efectos de son.
 1997: Premios BAFTA: Mellores efectos especiais visuais.
 1997: 3 premios Cesar: Fotografía, deseño de produción, director. 8 nomeamentos.
 1997: 2 nomeamentos ós Premios Razzie: Actriz secundaria (Jovovich) e nova estrela (Tucker).

 Notas 

 Véxase tamén 
 Bibliografía 







 Ligazóns externas 
 Páxina oficial 

 Ficha en TCM 
 Ficha en AllMovie 
 Ficha en RottenTomatoes 
 Ficha en BoxOfficeMojo 
 Ficha en Metacritic 

Categoría:Filmes de 1997
Categoría:Filmes en lingua inglesa
Categoría:Filmes de Francia
Categoría:Filmes dirixidos por Luc Besson
Categoría:Filmes de Columbia Pictures
Categoría:Filmes de Pinewood Studios
Categoría:Filmes de Pathé
Categoría:Filmes de Gaumont Film Company
Categoría:Filmes sobre extraterrestres
Categoría:Filmes ambientados en 1914
Categoría:Filmes ambientados en Nova York
Categoría:Filmes ambientados en Exipto
Categoría:Filmes rodados en Mauritania